मुख्यमंत्रियों के साथ मीटिंग में बोले पीएम मोदी, 'कोरोना अभी गया नहीं, अलर्ट रहना होगा'
उन्होंने कहा कि संक्रमण को शुरुआत में ही रोकना हमारी प्राथमिकता पहले भी थी, आज भी यही रहना चाहिए। टेस्ट,ट्रैक, ट्रीट की हमारी स्ट्रैटेजी को भी हमें उतने ही प्रभावी तौर पर लागू करना है।
नई दिल्ली : प्रधानमंत्री नरेंद्र मोदी ने कोरोना पर मुख्यमंत्रियों की बैठक को संबोधित करते हुए सभी राज्यों से अलर्ट रहने को कहा है। उन्होंने कहा कि पिछले कुछ दिनों में कई राज्यों में कोरोना के मामले बढ़े हैं जिसे देखते हुए बेहद सतर्कता बरतने की जरूरत है। उन्होंने कहा कि संक्रमण को शुरुआत में ही रोकना हमारी प्राथमिकता पहले भी थी, आज भी यही रहना चाहिए। टेस्ट,ट्रैक, ट्रीट की हमारी स्ट्रैटेजी को भी हमें उतने ही प्रभावी तौर पर लागू करना है।